ଭୁବନେଶ୍ୱର, ଅକ୍ଟୋବର ୮ (ଲୋକାଲ ୱାୟାର) : ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟ (ଓୟୁଏଟି) ସ୍ନାତକ (ୟୁଜି) ପାଠ୍ୟକ୍ରମର ଏକକ ପ୍ରବେଶିକା ପରୀକ୍ଷା ଆସନ୍ତା ୧୧ ତାରିଖ ରବିବାର ଅନୁଷ୍ଠିତ ହେବାକୁ ଯାଉଥିବା ବେଳେ କରୋନା ପାଇଁ ପରୀକ୍ଷା କେନ୍ଦ୍ର ବୃଦ୍ଧି କରାଯାଇଛି ବୋଲି କୁଳପତି ପ୍ରଫେସର ପୱନ ଅଗ୍ରୱାଲ କହିଛନ୍ତି ।
ଅନ୍ୟପକ୍ଷରେ ଯେଉଁ ଛାତ୍ରଛାତ୍ରୀ ଫର୍ମ 'ଏ' ଦାଖଲ କରିଥିବେ ଏବଂ କୌଣସି କାରଣରୁ ଫର୍ମ 'ବି' ପୂରଣ କରି ନ ଥିବେ ସେମାନେ ମଧ୍ୟ ପରୀକ୍ଷା ଦେଇ ପାରିବେ ।
ତେବେ ୨୦ ତାରିଖ ସୁଦ୍ଧା ବିଶ୍ୱବିଦ୍ୟାଳୟ ୱେବ୍ସାଇଟ୍କୁ ଲଗ୍ଇନ୍ କରି ଛାତ୍ରଛାତ୍ରୀଙ୍କୁ ଫର୍ମ 'ବି' ପୂରଣ କରିବାକୁ ପଡିବ ।
୨୦୨୦-୨୧ ଶିକ୍ଷାବର୍ଷରେ କୃଷି, ବନ, ମତ୍ସ୍ୟ, କୃଷି ଯାନ୍ତ୍ରିକ, ପଶୁ ସମ୍ପଦ ଓ ଗୋଷ୍ଠୀ ବିଜ୍ଞାନ ଭଳି ୯ଟି ମହାବିଦ୍ୟାଳର ସ୍ନାତକ ପାଠ୍ୟକ୍ରମରେ ନାମଲେଖା ପାଇଁ ୩୩ ହଜାର ୩୫ ଜଣ ଛାତ୍ରଛାତ୍ରୀ ଆବେଦନ କରିଛନ୍ତି ।
